*Projekts*

Latvijas Republikas Ministru kabinets

2017.gada \_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2012.gada 18.decembra noteikumos Nr.908 “Kārtība, kādā piemēro pievienotās vērtības nodokļa 0 procentu likmi preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm”**

Izdoti saskaņā ar

Pievienotās vērtības nodokļa likuma

50.panta astoto daļu

un likuma “Par akcīzes nodokli”

20.panta otrās daļas 1.punkta

“b” apakšpunktu, ceturto un vienpadsmito daļu

1. Izdarīt Ministru kabineta 2012.gada 18.decembra noteikumos Nr.908 “Kārtība, kādā piemēro pievienotās vērtības nodokļa 0 procentu likmi preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm” (Latvijas Vēstnesis, 2012, 203.nr.; 2013, 208.nr.; 2016, 251.nr.) šādus grozījumus:
	1. papildināt noteikumu nosaukumu aiz vārdiem “iegādātajām akcīzes precēm” ar vārdiem “un piemēro akcīzes nodokļa atbrīvojumu”;
	2. aizstāt noteikumu norādē, uz kāda likuma pamata noteikumi izdoti, vārdus “un ceturto” ar vārdiem “ceturto un vienpadsmito”;
	3. papildināt noteikumus ar 1.6., 1.7. un 1.8.apakšpunktu šādā redakcijā:

“1.6. piemēro pievienotās vērtības nodokļa 0 procentu likmi tieši:

1.6.1. preču piegādēm un pakalpojumiem, kas iekšzemē sniegti Latvijas Republikā atzīta Sabiedroto spēku štāba (turpmāk – Sabiedroto spēku štābs) locekļiem un viņu apgādājamiem, izņemot Latvijas Republikas pilsoņus vai pastāvīgos iedzīvotājus, Sabiedroto spēku štāba veikalā saskaņā ar Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīgumu, ar kuru papildina Parīzes protokolu (turpmāk – Parīzes protokola papildu nolīgums), nosacījumiem un ierobežojumiem;

1.6.2. degvielas piegādēm, kas iekšzemē degvielas mazumtirdzniecības vietās piegādāta Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam;

1.7. piemēro akcīzes nodokļa atbrīvojumu:

1.7.1. akcīzes precēm, kuras Latvijas Republikā tiek piegādātas Sabiedroto spēku štāba locekļiem un viņu apgādājamiem Sabiedroto spēku štāba veikalā saskaņā ar Parīzes protokola papildu nolīguma nosacījumiem un ierobežojumiem;

1.7.2. naftas produktiem, kuri kā degviela, (turpmāk – degviela) naftas produktu (degvielas) mazumtirdzniecības vietās Latvijas Republikā tiek piegādāti Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam saskaņā ar Draudzības, tirdzniecības un konsulāro tiesību līguma starp Latviju un Amerikas Savienotajām Valstīm 19.pantu (turpmāk – Latvijas – ASV līgums);

1.8. nodokļu maksātājam atmaksā akcīzes nodokli par Latvijas Republikā iegādātām akcīzes precēm, par kurām akcīzes nodoklis ir jau samaksāts un kuras, piemērojot akcīzes nodokļa atbrīvojumu, tas ir piegādājis šo noteikumu 1.7.1. vai 1.7.2.apakšpunktā minētajiem subjektiem.”;

* 1. papildināt noteikumus ar 6.2, 6.3 un 6.4 punktu šādā redakcijā:

“6.2 Pievienotās vērtības nodokļa 0 procentu likmi tieši un akcīzes nodokļa atbrīvojumu piemēro šo noteikumu VI1 nodaļā noteiktajā kārtībā:

6.21. preču piegādēm un pakalpojumiem Sabiedroto spēku štāba locekļiem un viņu apgādājamiem Sabiedroto spēku štāba veikalā, ievērojot Parīzes protokola papildu nolīguma nosacījumus un ierobežojumus;

6.22. degvielas piegādēm Latvijas Republikā degvielas mazumtirdzniecības vietās Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam, ievērojot Latvijas – ASV līgumu;

6.3 Nodokļu maksātājam, kas piegādā akcīzes preces atbilstoši šo noteikumu 6.2punktam, samaksāto akcīzes nodokli par Latvijas Republikā iegādātajām akcīzes precēm atmaksā šo noteikumu VI2 nodaļā noteiktajā kārtībā.

6.4 Šo noteikumu izpratnē tādas starptautiskās organizācijas kā Latvijas Republikā atzīta Sabiedrisko spēku štāba darbinieki ir Sabiedroto spēku štāba locekļi un viņu apgādājamie (izņemot Latvijas Republikas pilsoņus vai pastāvīgus iedzīvotājus), kas kā tādi ir noteikti saskaņā ar Parīzes protokola papildu nolīgumu.”;

* 1. izteikt 13.2. apakšpunktu šādā redakcijā:

“13.2. dabasgāzei, ja norādītais daudzums kilogramos jāpārrēķina megavatstundās (MWh):

E = Q x 0,01513 , kur

E – dabasgāzes augstākā siltumspēja (MWh);

Q – dabasgāzes daudzums kilogramos;

0,01513 – dabasgāzes vidējā augstākā siltumspēja (MWH/kg);”;

* 1. izteikt 35.punktu šādā redakcijā:

“35. Ja šo noteikumu 15. vai 24.punktā minētā iesnieguma iesniedzējam ir nepieciešams saņemt atpakaļ iesniegto attaisnojuma dokumenta oriģinālu, iesnieguma iesniedzējs Valsts ieņēmumu dienestā papildus iesniedz attaisnojuma dokumenta kopiju, un Valsts ieņēmumu dienests pēc iesnieguma iesniedzēja pieprasījuma nosūta tam attaisnojuma dokumenta oriģinālu, atstājot glabāšanā Valsts ieņēmumu dienestā apliecinātu dokumenta kopiju”;

* 1. izteikt 49.punktu šādā redakcijā:

“49. Par Latvijas Republikā iegādātajām akcīzes precēm, par kurām nav paredzēta akcīzes nodokļa atmaksa saskaņā ar likumu “Par akcīzes nodokli”, pievienotās vērtības nodoklis nav atmaksājams.”;

* 1. papildināt noteikumus ar VI1 un VI2nodaļu šādā redakcijā:

“**VI.1 Kārtība, kādā piemēro pievienotās vērtības nodokļa 0 procentu likmi tieši un akcīzes nodokļa atbrīvojumu**

84.1 Šajā nodaļā noteiktā kārtība attiecas uz:

84.11. Sabiedroto spēku štāba locekļiem un viņu apgādājamiem, ievērojot Parīzes protokola papildu nolīgumu un tajā noteiktos ierobežojumus un nosacījumus;

84.12. Amerikas Savienoto Valstu vēstniecību Latvijas Republikā un tās diplomātiskajiem un konsulārajiem aģentiem un administratīvi tehnisko personālu, kas norādīts šo noteikumu 84.51.apakšpunktā minētajā Ārlietu ministrijas izziņā, ievērojot šo noteikumu 41.punktu;

84.13. nodokļu maksātāju, kas:

84.13.1. piegādā preces un sniedz pakalpojumus Sabiedroto spēka štāba veikalā;

84.13.2. degvielas mazumtirdzniecības vietās Latvijas Republikā piegādā degvielu Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam.

84.2 Lai šo noteikumu 84.12.apakšpunktā minētās personas varētu iegādāties degvielu ar pievienotās vērtības nodokļa 0 procentu likmi tieši un akcīzes nodokļa atbrīvojumu šīs nodaļas noteiktajā kārtībā, Amerikas Savienoto Valstu vēstniecība Latvijas Republikā iesniedz Ārlietu ministrijas Valsts protokolam iesniegumu ar:

 84.21. transportlīdzekļu ar diplomātiskajām numura zīmēm uzskaitījumu, kas reģistrēti uz Amerikas Savienoto Valstu vēstniecības Latvijas Republikā vārda;

84.22. Amerikas Savienoto Valstu vēstniecības Latvijas Republikā diplomātisko un konsulāro aģentu un administratīvi tehniskā personāla sarakstu, norādot personām Ārlietu ministrijas Valsts protokolā izsniegtās apliecības (turpmāk - identifikācijas kartes) numuru, un to transportlīdzekļu diplomātiskās numuru zīmes, kuri reģistrēti Latvijas Republikā uz minēto personu vārda un kuros tiks veikta degvielas uzpilde;

84.23. nodokļu maksātāju un attiecīgo degvielas mazumtirdzniecības vietu sarakstu, kur Amerikas Savienoto Valstu vēstniecībai Latvijas Republikā, izmantojot šo noteikumu 84.21. apakšpunktā minētos transportlīdzekļus, un šo noteikumu 84.22. apakšpunktā minētajā sarakstā iekļautajām personām, izmantojot šo noteikumu 84.22. apakšpunktā minētos transportlīdzekļus, tiks piegādāta degviela.

84.3 Amerikas Savienoto Valstu vēstniecība Latvijas Republikā rakstiski informē Ārlietu ministrijas Valsts protokolu par izmaiņām šo noteikumu 84.21., 84.22. un 84.23.apakšpunktā norādītajā informācijā.

84.4 Šo noteikumu 84.12.apakšpunktā minētajām personām šīs nodaļas noteiktajā kārtībā ir atļauts iegādāties degvielu ar pievienotās vērtības nodokļa 0 procentu likmi tieši un akcīzes nodokļa atbrīvojumu tajās degvielas mazumtirdzniecības vietās, kuras pieder vai pārvalda nodokļu maksātājs, kurš ir reģistrēts kā pievienotās vērtības nodokļa maksātājs un kuram ir speciāla atļauja (licence) naftas produktu mazumtirdzniecībai, un kas, pārdodot degvielu mazumtirdzniecībā, izmanto bezskaidras naudas norēķinus. Šo noteikumu 84.12.apakšpunktā minētās personas norēķinos par iegādāto degvielu izmanto bezskaidras naudas norēķinu.

84.5 Ārlietu ministrijas Valsts protokols, pamatojoties uz šo noteikumu 84.2punktā minēto informāciju, izsniedz konkrētajam nodokļu maksātājam izziņu, izziņas kopiju nosūtot Valsts ieņēmumu dienestam, kurā:

84.51. norādīti Amerikas Savienoto Valstu vēstniecības Latvijas Republikā diplomātiskie un konsulārie aģenti un administratīvi tehniskais personāls, ar informāciju par personām Ārlietu ministrijas Valsts protokolā izsniegtās identifikācijas kartes numuru, kurām ir tiesības iegādāties degvielu ar pievienotās vērtības nodokļa 0 procentu likmi un akcīzes nodokļa atbrīvojumu šīs nodaļas noteiktajā kārtībā;

84.52. norādīti 84.21. un 84.22. apakšpunktā minēto transportlīdzekļu, kuros tiks iepildīta degviela, diplomātiskās numuru zīmes;

84.53. norādīts nodokļu maksātāja degvielas mazumtirdzniecības vietu saraksts, kur šo noteikumu 84.12. apakšpunktā minētās personas iegādāsies degvielu ar pievienotās vērtības nodokļa 0 procentu likmi tieši un akcīzes nodokļa atbrīvojumu šīs nodaļas noteiktajā kārtībā.

84.6 Nodokļu maksātājs šajā nodaļā noteiktajā kārtībā piemēro pievienotās vērtības nodokļa 0 procentu likmi tieši un akcīzes nodokļa atbrīvojumu:

84.61. piegādājot preces un sniedzot pakalpojumus Sabiedroto spēku štāba veikalā šo noteikumu 84.11. apakšpunktā minētajām personām;

84.62. piegādājot degvielu degvielas mazumtirdzniecības vietā, kas ir norādīta šo noteikumu 84.5 punktā minētajā Ārlietu ministrijas Valsts protokola izziņā, šo noteikumu 84.12. apakšpunktā minētajām personām un tiek iepildīta šo noteikumu 84.52. punktā minētajos transportlīdzekļos ar diplomātisko numura zīmi.

84.7 Identifikācijas karti uzrāda:

84.71. šo noteikumu 84.11. apakšpunktā minētās personas, iegādājoties preces un saņemot pakalpojumus Sabiedroto spēku štāba veikalā;

84.72. šo noteikumu 84.22. apakšpunktā minētās personas, iegādājoties degvielu degvielas mazumtirdzniecības vietās, kuras norādītas šo noteikumu 84.5punktā minētajā Ārlietu ministrijas Valsts protokola izziņā.

84.8 Tiesības piemērot pievienotās vērtības nodokļa 0 procentu likmi tieši un akcīzes nodokļa atbrīvojumu šīs nodaļas noteiktajā kārtībā ir tikai nodokļu maksātājiem, kuri:

84.81. ir reģistrēti pievienotās vērtības nodokļa maksātāji un piegādā preces un sniedz pakalpojumus Sabiedroto spēku štāba veikalā;

84.82. saskaņā ar šo noteikumu 84.5punktu ir norādīti Ārlietu ministrijas Valsts protokola izziņā.

84.9 Nodokļu maksātājs izraksta pievienotās vērtības nodokļa rēķinu vai vienkāršoto pievienotās vērtības nodokļa rēķinu atbilstoši Pievienotās vērtības nodokļa likuma 125. vai 126.pantam par piegādātajām precēm vai sniegtajiem pakalpojumiem, piemērojot pievienotās vērtības nodokļa 0 procentu likmi un samazinot atlīdzību akcīzes nodokļa likmes apmērā, kas saskaņā ar likumu “Par akcīzes nodokli” ir spēkā attiecīgajā laikposmā šo noteikumu 84.11. vai 84.12. apakšpunktā minētajām personām. Nodokļu maksātājs papildus Pievienotās vērtības nodokļa likuma 125. vai 126.pantā norādītajai informācijai pievienotās vērtības nodokļa rēķinā vai vienkāršotajā pievienotās vērtības nodokļa rēķinā norāda šo noteikumu 84.101. un 84.111. apakšpunktā minēto informāciju.

84.10 Lai pierādītu pievienotās vērtības nodokļa 0 procentu likmes un akcīzes nodokļa atbrīvojuma piemērošanu, nodokļu maksātājs, kas piegādā preces un sniedz pakalpojumus Sabiedroto spēku štāba veikalā, nodrošina:

84.101. informāciju par personām, kurām piegādātas preces un sniegti pakalpojumi Sabiedroto spēku štāba veikalā, norādot vārdu, uzvārdu un identifikācijas kartes numuru;

84.102. atsevišķu uzskaiti par akcīzes precēm, kas, piemērojot akcīzes nodokļa atbrīvojumu, ir piegādātas Sabiedroto spēku štāba locekļiem un viņu apgādājamiem, ievērojot šo noteikumu 11. punktā norādīto informāciju pa akcīzes preču veidiem.

84.11 Lai pierādītu pievienotās vērtības nodokļa 0 procentu likmes un akcīzes nodokļa atbrīvojuma piemērošanu, nodokļu maksātājs, kas norādīts šo noteikumu 84.5punktā minētajā Ārlietu ministrijas Valsts protokola izziņā, nodrošina:

84.111. informāciju par personu, kurai piegādāta degviela, piemērojot pievienotās vērtības nodokļa 0 procentu likmi tieši un akcīzes nodokļa atbrīvojumu, norādot Ārlietu ministrijas Valsts protokola Amerikas Savienoto Valstu vēstniecībai Latvijas Republikā piešķirto reģistrācijas numuru vai fiziskās personas vārdu, uzvārdu un tai Ārlietu ministrijas Valsts protokolā izsniegtās identifikācijas kartes numuru, kā arī tā transportlīdzekļa, kurā degviela iepildīta, diplomātisko numura zīmi;

84.112. atsevišķu uzskaiti par akcīzes precēm, norādot datumu, kad degviela tika piegādāta, degvielas veidu, daudzumu un degvielas cenu ar un bez akcīzes nodokļa.

**VI.2 Kārtība, kādā nodokļu maksātājam atmaksā akcīzes nodokli par akcīzes precēm, kuras piegādātas šo noteikumu 84.11. un 84.12. apakšpunktā minētajām personām**

84.12 Šajā nodaļā noteiktā kārtība attiecas uz nodokļu maksātāju, kas, piemērojot akcīzes nodokļa atbrīvojumu, piegādā:

84.121. akcīzes preces šo noteikumu 84.11. apakšpunktā minētajām personām Sabiedroto spēku štāba veikalā;

84.122. degvielu šo noteikumu 84.12. apakšpunktā minētajām personām degvielas mazumtirdzniecības vietā, kas norādīta šo noteikumu 84.5punktā minētajā Ārlietu ministrijas Valsts protokola izziņā.

84.13 Nodokļu maksātājs vai tā pilnvarotā persona iesniedz Valsts ieņēmumu dienestā iesniegumu akcīzes nodokļa atmaksāšanai (5. pielikums) par:

84.131. Latvijas Republikā iegādātām akcīzes precēm, kuras Sabiedroto spēku štāba veikalā tas ir piegādājis šo noteikumu 84.11. apakšpunktā minētajām personām;

84.132. Latvijas Republikā iegādātu degvielu, kuru tas ir piegādājis šo noteikumu 84.12. apakšpunktā minētajām personām.

84.14 Nodokļu maksātājs iesniegumam pievieno attaisnojuma dokumentus vai šo dokumentu kopijas, kas apliecina akcīzes preču iegādi Latvijas Republikā un to piegādi šo noteikumu 84.11. un 84.12.apakšpunktā minētajām personām.

84.15 Nodokļu maksātājs šo noteikumu 84.13punktāminēto iesniegumu un 84.14punktā minētos dokumentus iesniedz papīra formā vai elektroniski atbilstoši normatīvajiem aktiem par elektronisko dokumentu apriti 15 dienu laikā pēc tā kalendāra mēneša beigām, par kuru tiek iesniegts iesniegums.

84.16 Atmaksājamo akcīzes nodokļa summu attiecīgajai akcīzes precei aprēķina, ievērojot šo noteikumu 11., 12. un 13. punktu.

84.17 Valsts ieņēmumu dienests ne vēlāk kā 30 dienu laikā pēc šo noteikumu 84.13 punktā minētā iesnieguma un visu 84.14 punktā minēto dokumentu saņemšanas pieņem lēmumu par akcīzes nodokļa atmaksāšanu vai atteikumu atmaksāt akcīzes nodokli, par to paziņojot nodokļu maksātājam.

84.18 Valsts ieņēmumu dienests ir tiesīgs neatmaksāt nodokļu maksātājam akcīzes nodokli, ja:

84.181. nodokļu maksātāja iesniegtie dokumenti neatbilst šo noteikumu prasībām vai nav iesniegti saskaņā ar tām;

84.182. nodokļu maksātājs pārdevis akcīzes preces personām, neievērojot šo noteikumu VI1 nodaļā noteikto kārtību attiecībā uz akcīzes nodokļa atbrīvojuma piemērošanu.”;

* 1. papildināt noteikumus ar 85.1 punktu šādā redakcijā:

“85.1 Atzīt par spēku zaudējušiem Ministru kabineta 1997.gada 18.februāra noteikumus Nr.73 “Kārtība, kādā Amerikas Savienoto Valstu vēstniecībai Latvijas Republikā atļauts iegādāties degvielu bez akcīzes nodokļa un pievienotās vērtības nodokļa” (Latvijas Vēstnesis, 1997, 54./55. nr.).”;

* 1. papildināt noteikumus ar 5. pielikumu šādā redakcijā:

“5. pielikums

Ministru kabineta

2012.gada 28.decembra

 noteikumiem Nr.908

**Iesniegums**

**akcīzes nodokļa atmaksāšanai par degvielu, kura piegādāta Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam, vai akcīzes precēm, kuras piegādātas Sabiedroto spēku štāba locekļiem un viņu apgādājamiem**

**Valsts ieņēmumu dienestam**

**Iesniedzējs**

|  |  |
| --- | --- |
| nosaukums (uzņēmums) |  |
| reģistrācijas numurs |  |
| adrese |  |
| tālrunis |  |
| fakss |  |
| elektroniskā pasta adrese |  |
| konta numurs (BIC/SWIFT kods; IBAN konta numurs) |  |

**Par degvielas piegādi**

|  |  |
| --- | --- |
| Naftas produktu realizācijas (BR) vieta – adrese: |  |
| 1) |  |
| 2) |  |
| 3) |  |
|  |  |

**Lūdzu atmaksāt akcīzes nodokli** \_\_\_\_\_\_\_\_ *euro* par tabulā norādītajām akcīzes precēm, kas piegādātas laikposmā no \_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_\_:

|  |
| --- |
| Informācija par akcīzes nodokli |
| N. p. k. | Preces veids un nosau-kums | Attaisnojuma dokumenta, kas apliecina akcīzes preču iegādi Latvijas Republikā,(pievienotās vērtības nodokļa rēķina) numurs un datums | Attaisnojuma dokumenta, kas apliecina akcīzes preču piegādi noteiktajām personām, (pievienotās vērtības nodokļa rēķina) numurs un datums | Transport­līdzekļa marka un diplomātiskā numura zīme (norāda, pieprasot akcīzes nodokļa atmaksu par degvielu)1 | Preces iepako-jumu skaits | Preces viena iepakoju-ma svars (kg), tilpums (l) vai vienību skaits, norādot mēr-vienību | Akcīzes preces daudzums, norādot mērvienību(6.aile x 7.aile) | Akcīzes nodokļa likme | Akcīzes nodokļa summa (*euro*) |
| 1 | 2 | 3 | 4 |  5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  | KOPĀ |  |

Piezīme

1 5.ailē norāda transportlīdzekļus, kuri reģistrēti Latvijas Republikā uz Amerikas Savienoto Valstu vēstniecības Latvijas Republikā vai tās diplomātisko vai konsulāro aģentu vai administratīvi tehnikā personāla vārda.

**Pievienotie dokumenti**

|  |  |  |
| --- | --- | --- |
| N.p.k. | Nosaukums | Lapu skaits |
|  |  |  |
|  |  |  |
|  |  |  |

**Atbildīgā amatpersona**

|  |  |
| --- | --- |
| Amats |  |
| Vārds, uzvārds |  |
| datums |  |  | **/** |  |  | **/** |  |  |  |  | Paraksts  |  |

**Dokumentu iesniedzējs** *(aizpilda, ja dokumentus iesniedz cita persona):*

|  |  |
| --- | --- |
| Vārds, uzvārds |  |
| datums |  |  | **/** |  |  | **/** |  |  |  |  | Paraksts  |  |
| pilnvarotajai personai – pilnvaras datums un numurs |  |

Finanšu ministre Dana Reizniece-Ozola”

1. Noteikumi stājas spēkā 2018.gada 1.janvārī.

Ministru prezidents Māris Kučinskis

Finanšu ministre Dana Reizniece-Ozola